For ellevte år i træk prøver Dansk Cyklist Forbund at få flere til at droppe den firhjulede og komme op på cyklen, når de skal på arbejde. En række både store og små virksomheder har igen i år tilmeldt sig kampagnen "Vi cykler på arbejde" . Mere end 92.000 danskere drejer det sig om på landsplan, heraf 5.000 fra Nordjylland. Kampagnen løber af stablen fra den 5. til 31. maj. Det firmahold, som cykler fleste kilometer, vinder en rejse til Canada.

Opsummering:
Mere end 5000 nordjydere lod i dag bilen stå og tog cyklen til arbejde, som led i Dansk Cyklist Forbunds kampagne for at få flere op på den tohjulede.